Reflex (kor)

miniatyr
Reflex er et norsk gospelkor. Koret ble startet i Oslo Østre Frikirke i 1973. I 1977 tok Martin Alfsen over som korets musikalske leder. Gjennom årene har Reflex gjort en  rekke plateinnspillinger, den første var Kallet i 1982. Mot slutten av 80-tallet ble koret kjent i offentligheten. Albumet Shine Your Light mottok prisen for «Årets Kristne Artist» av Ungdomsbladet Treff, og i årene som fulgte ble Reflex et av de ledende gospelkorene i Norge.

Det meste av korets repertoar ble skrevet av Martin Alfsen. Reflex har også turnert mye utenfor Norge. Koret har besøkt Danmark, Sverige og Tyskland, og i 1989 ble koret invitert av den britiske artisten Adrian Snell til å opptre i Londons Royal Albert Hall. I 1996 publiserte de albumet Når flammen tennes.

Totalt har koret gitt ut 25 album. Blant de mest kjente er Denne dagen som blant annet inneholder sangene «Like a mighty river» og «Denne dagen er din».

Koret utgitte i 2003 albumet Mercy, som er den engelske versjonen av albumet Nåde fra samme år, utgitt i forbindelse med korets andre Tysklands-turné. Produsent og arrangør er Martin Alfsen.

I 2023 feiret koret sitt 50-års jubileum og ga ut jubileumsalbumet «Jubilation».

 Referanser 

 Eksterne lenker 
 Korets hjemmeside



Kategori:Kor i Oslo